**OBRAZLOŽENJE 1. IZMJENA I DOPUNA FINANCIJSKOG PLANA PPMI-MSNI ZA 2025.**

Povijesni i pomorski muzej Istre – Museo storico e navale dell'Istria (dalje u tekstu: PPMI-MSNI) je kulturna, znanstvena i informativna javna institucija, čiji se rad temelji na Zakonu o muzejima, Zakonu o zaštiti i očuvanju kulturnih dobara i drugim zakonskim i podzakonskim aktima s područja muzejske struke i zaštite kulturnih dobara. Muzej svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

Člankom 33. Statuta PPMI-MSNI, utvrđena je nadležnost Upravnog vijeća Muzeja za donošenje Financijskog plana PPMI-MSNI pa tako i njegovih izmjena i dopuna, a pravni temelj sadržan je u odredbama članaka 28. - do 46. Zakona o proračunu (NN 144/21).

Uz 1. izmjene i dopune Financijskog plana PPMI-MSNI (dalje u tekstu: Financijski plan), dostavlja se obrazloženje koje se sastoji od obrazloženja općeg i posebnog dijela Financijskog plana.

Obrazloženje općeg dijela Financijskog plana sadrži obrazloženje prihoda i rashoda, primitaka i izdataka te prenesenog viška Financijskog plana te kratki opis aktivnosti-programa sadržanih u istome.

**OBRAZLOŽENJE OPĆEG DIJELA**

1. **IZMJENA I DOPUNA FINANCIJSKOG PLANA PPMI-MSNI ZA 2025.**

Opći dio Financijskog plana PPMI-MSNI sastoji se od Sažetka (račun prihoda i rashoda, račun financiranja te višegodišnjI plan uravnoteženja-utroška planiranog viška), Računa prihoda i rashoda po ekonomskoj klasifikaciji (tabela A 1.) te izvorima financiranja (tabela A 2.), Računa rashoda po funkcijskoj klasifikaciji (tabela A 3.) te Računa financiranja po ekonomskoj klasifikaciji (tabela B 1.) i izvorima financiranja (tabela B 2.).

Sažetak prikazuje planirana ukupna raspoloživa sredstva u 2025. godini u iznosu od 2.071.394,00 EUR što je u odnosu na izvorni plan od 1.984.373 EUR, povećanje od 87.021,00 EUR odnosno 4 % .

Plan prihoda iznosi 1.795.801,48 EUR što je u odnosu na izvorno planirano 76.304,48 EUR više.

Utrošak prenesenog viška prethodnih razdoblja u 2025. godini planira se u iznosu od 275.592,52 EUR što je u odnosu na izvorno planirano više za 10.716,52 EUR.

Plan rashoda iznosi 2.071.394,00 EUR a u odnosu na izvorno planirano, veći su za 87.021,00 EUR.

Ukupni preneseni višak po završetku 2024. godine, pri izradi Financijskog plana za 2025. te projekcija za 2026. i 2027. godinu, planiran je u iznosu od 509.000,00 EUR. Sukladno godišnjem financijskom izvješću rezultat poslovanja iskazan je u iznosom od 636.274,83 EUR, odnosno 25 % više od planiranog. Po usvajanju Odluke o rasporedu rezultata, a nakon povrata neutrošenog iznosa od 23,28 EUR Gradu Puli, rezultat koje se raspoređuje iznosi 636.251,55 EUR.

Ovim se Financijskim planom, za utrošak u 2025. godini, planira raspored sredstava viška u iznosu od 275.592,52 EUR dok se ostatak u iznosu od 360.659,03 EUR, raspoređuje za utrošak u sljedećim proračunskim razdobljima odnosno u 2026. i 2027. godini. Isto će se utvrditi, donošenjem Odluke o višegodišnjem utrošku viška prilikom donošenja Financijskog plana za 2026. sa projekcijama za 2027. i 2028. godinu. U slučaju eventualne potrebe za izmjenom rasporeda viška u tekućoj, 2025. godini, isto će se utvrditi sljedećim izmjenama i dopunama Financijskog plana za 2025. godinu.

**PRIHODI (tabela A 1./A 2.)**

PPMI-MSNI u 2025. godini planira ostvariti prihode u iznosu od 1.795.801,48 EUR odnosno 4% više od izvorno planiranog.

Planirani prihodi su odraz planiranih aktivnosti i procjene potreba za njihovu provedbu a planiraju se iz slijedećih izvora:

1.1.Nenamjenski prihodi i primici (Istarska županija-Regione Istriana) u iznosu od 577.717,00 EUR što je povećanje od 5 % u odnosu na izvorni plan a sve radi izmjena na ime rashoda za zaposlene uslijed Aneksa br. 9 Kolektivnog ugovora;

1.5. Prihodi osnivača na ime predfinanciranja EU projekta Terra Gothica Incognita u iznosu od 120.118 EUR, jednaki su izvornom planu;

3.2. Vlastiti prihodi proračunskih korisnika (prihodi od prodaje robe i pružanja usluga te kamata za depozite po viđenju) u iznosu od 54.200,00 EUR što je povećanje izvorno planiranog od 15 % a sve sukladno sagledavanju ostvarenog prihoda ove vrste u cjelogodišnjem razdoblju 2024. te planu manifestacija tekuće godine.

4.7. Prihodi za posebne namjene za proračunske korisnike (prihodi ostvareni prodajom ulaznica, stručnog vodstva, stručnih ekspertiza, korištenja muzejske građe te ostalih usluga vezanih uz područje osnovne kulturne djelatnosti) u iznosu od 869.999,48 EUR što je 5 % više u odnosu na izvorno planirano. Povećanje sukladno sagledavanju ostvarenog prihoda ove vrste u cjelogodišnjem razdoblju 2024.;

5.1.Prihodi od Regione Veneto u iznosu od 8.684 EUR te prihod temeljem prijenosa EU sredstava u iznosu od 80.698 EUR jednaki su izvornom planu;

5.3. Ministarstva i državne ustanove za proračunske korisnike u iznosu od 28.410,00 EUR što je povećanje planiranog od 16 %, sve sukladno više odobrenim sredstvima Ministarstva kulture i medija RH u odnosu na planirano;

5.5.Gradovi i općine za proračunske korisnike u iznosu od 54.975,00 EUR što je 12 % manje od planiranog a sve sukladno manje odobrenim sredstvima Grada Pule u odnosu na planirano;

6.2. Donacije za proračunske korisnike u iznosu od 1.000,00 EUR jednaki su izvornom planu;

Prihodi za EU projekt su planirani po izvoru financiranja pa su tako na ime projekta u 2025. godini planirani i prihodi koje osnivač sufinancira (IF 1.1.) i predfinancira (IF 1.5.) te prihodi prijenosa EU sredstava (IF 5.1.) koja će se prirodom novčanog tijeka kako su isplaćena biti i vraćena osnivaču po primitku EU sredstava. Prihodi po sva tri izvora sučeljeni su odgovarajućih rashodima u svrhu načela uravnoteženja financijskog plana.

Strukturu planiranih prihoda ekonomske klasifikacije te izvora financiranja čine 51 % prihoda PPMI-MSNI (prihodi po posebnim propisima te prihodi od prodaje i pruženih usluga), 39 % prihoda Osnivača te 10 % prihoda od Grada Pule, Ministarstva kulture i medija RH te prihoda EU.

**PRIJENOS VIŠKA IZ PRETHODNE/IH GODINE (tabela I. - sažetak Općeg dijela)**

Sukladno završnom financijskom izvještaju za 2024.godinu, po usvajanju Odluke o raspodjeli rezultata, iznos viška kojim PPMI-MSNI raspolaže iznosi 636.251,55 EUR.

Utrošak planiranog nastanka viška kroz više obračunskih razdoblja utvrđen je Odlukom uz donošenje Financijskog plana za 2025.-2026.-2027. godinu a ovim se izmjenama i dopunama mijenja u smislu 4 % većeg utroška istog u 2025. godini te povećanja njegovog prijenosa u naredna proračunska razdoblja.

Razlika ostvarenja viška u odnosu na onaj planiran (+25 %) nastala je uslijed činjenice da je ostvaren prihod od ulaznica veći od planiranog, prolongiran je utrošak sredstava Grada Pule te Zaklade Adris za programsku djelatnost te ostvaren prihod od isplate sredstava na ime projekta Pulski fortifikacijski sustav temeljem uvaženog prigovora na izrečenu financijsku korekciju po završenom projektu.

Pored toga, neke su se planirane aktivnosti na uređenju atrija muzeja te programske izdavačke i izložbene aktivnosti po prirodi izvršenja, prolongirale za sljedeće obračunsko razdoblje.

Za utrošak u tekućoj 2025. godini planira se iznos od 275.592,52 EUR a ostatak od 360.659,03 EUR za utrošak u 2026. i 2027. godini.

Neutrošena sredstva rezultat su složenosti projekata i njihove dugotrajne pripreme, prije svega na polju ulaganja u tuđu imovinu radi prava korištenja –sanacije kulturnog dobra radi čega se izvršenja moraju realizirati u fazama. Tako se planirana izvršenja izvode kroz više proračunskih razdoblja a radi se i o kumulaciji potrebnih sredstava za financijski značajne projekte posebice na polju investicijske djelatnosti sanacije kulturnog dobra. Isto tako, PPMI-MSNI radi na velikim izdavačkim i izložbenim projektima koji se također zbog kompleksnosti izvršavaju u više proračunskih razdoblja. Zbog svega navedenog, utrošak viška planira se rasporediti u više razdoblja i to na način da se rasporedi i na ulaganja u tuđu imovinu radi prava korištenje kao i na financiranje redovne djelatnosti te kompleksnijih i financijski obimnijih programskih aktivnosti, i to u mjeri da se isplanira izvršenje koje je PPMI-MSNI realno svojim kadrovskim kapacitetima u mogućnosti izvršiti.

**RASHODI (tabela A 1./A 2.)**

Rashodi se planiraju u visini planiranih prihoda i ukalkuliranog viška raspoređenog za utrošak u tekućoj godini u iznosu od 2.071.394 EUR što je 4 % više.

Rashodi poslovanja planiraju se u iznosu od 1.609.562,31 EUR što je 5 % više od izvorno planiranog.

Rashodi za nabavu nefinancijske imovine planiraju se u iznosu od 461.831,69 EUR odnosno 1 % više od izvorno planiranog.

Rashodi za zaposlene u iznosu od 629.589,34 EUR te materijalni rashodi u iznosu od 888.264,97 EUR bilježe povećanje od 6 % u odnosu na izvorno planirano.

Rashodi za nabavu neproizvedene dugotrajne imovine (ulaganja u tuđu imovinu) u iznosu od 165.691,69 EUR planirana su 10 % manje u odnosu na izvorni plan (sukladno rasporedu provođenja investicijskih ulaganja kroz buduća proračunska razdoblja) dok su rashodi za nabavu proizvedene dugotrajne imovine (muzejska građa, oprema, strojevi, uređaji, namještaj…) planirana 8 % više u odnosu na izvorni plan.

Strukturu rashoda po ekonomskoj klasifikaciji, po skupinama u izvršenju ukupnih planiranih rashoda čine 43 % materijalni rashodi, 30,5 % rashodi za zaposlene, 14 % rashodi za nabavu proizvedene dugotrajne imovine, 8 % rashodi na nabavu neproizvedene (ulaganja u tuđu imovinu-investicije), 4 % pomoći-prijenosi unutar proračuna te 0,5 % financijski rashodi.

Rashodi su u općem dijelu financijskog plana svrstani prema ekonomskoj i funkcijskoj klasifikaciji te izvorima financiranja. Raspoređeni su na odgovarajuće račune rashoda, programe te izvore financiranja sukladno planu rada te odobrenim programima javnih potreba sukladno podnesenim prijavama u 2024. godini.

**RAČUN FINANCIRANJA**

Račun financiranja podnosi se prazan obzirom da PPMI-MSNI ne ostvaruje primitke niti izdatke za financijsku imovinu i otplatu zajmova.

**OBRAZLOŽENJE POSEBNOG DIJELA**

**1. IZMJENA I DOPUNA FINANCIJSKOG PLANA**

**PPMI-MSNI ZA 2025.**

Obrazloženje posebnog dijela Financijskog plana, u odnosu na izvorni plan, predstavlja skraćeni tekstualni prikaz programa i njihovih aktivnosti koji su sastavni dio financijskog plana PPMI-MSNI odnosno proračuna Istarske županije. PPMI-MSNI realizacijom 7 programa svog financijskog plana sudjeluje u ostvarenju strateških i posebnih ciljeva Istarske županije i to provođenjem mjera Provedbenog plana Istarske županije za razdoblje 2022.-2025. Svaki program ima svoj djelokrug rada, zakonske podloge za njegovo provođenje a temeljem pokazatelja rezultata ostvarenih vrijednosti postavljeni su ciljevi ostvarenja planskih vrijednosti kroz proračunsko razdoblje 2025.-2027.

Prikaz aktivnosti prema ekonomskoj, programskoj klasifikaciji te izvorima financiranja daje se u tabelarnom prikazu ovog Financijskog plana dok se u ovom obrazloženju, iste opisuju tekstualno.

Izmjena u suštini aktivnosti u smislu ovog Financijskog plana u odnosu na izvorno planirano nema, stoga u nastavku dajemo kratki prikaz planiranog.

1. **NAZIV PROGRAMA:**

**REDOVNA DJELATNOST USTANOVA U KULTURI *2801 /***

**SAŽETAK DJELOKRUGA RADA:**

Povijesni i pomorski muzej Istre – Museo storico e navale dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

Redovna djelatnost obuhvaća cjelokupni sustav izvršenja svih aktivnosti koje Muzej, kao baštinska ustanova, obavlja kao svoju zakonsku djelatnost, a čiji se rad temelji na Zakonu o muzejima, Zakonu o zaštiti i očuvanju kulturnih dobara i drugim zakonskim i pod zakonskim aktima. To podrazumijeva stalnu brigu i skrb o prikupljanju, stručnoj obradi, zaštiti, prezentaciji, čuvanju i istraživanju kulturno-povijesnih predmeta koji predstavljaju nacionalnu kulturnu baštinu njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

U brigu o zaštiti kulturne baštine spada i održavanje objekta u kojemu Muzej djeluje –mletačke utvrde Kaštel iz 17. st. na kojoj se u dugogodišnjem kontinuitetu izvode konzervatorsko restauratorski radovi sanacije i zaštite. U isti program svrstano je i ulaganje u prostor arhivskog spremišta koje za svrhu ima zaštitu i čuvanje muzejskih predmeta te arhivske građe. U razdoblju 2025.-2027. godine planiraju se radovi na sanaciji vanjskog plašta zidina utvrde temeljem pripreme projektne dokumentacije koja se provodi tijekom 2024. godine kao i radovi na redovnom održavanju.

Izmjena aktivnosti u smislu ovih izmjena i dopuna Financijskog plana nema stoga u nastavku kratki prikaz planiranog.

1.1.AKTIVNOST: RASHODI ZA ZAPOSLENE – A280101

1.2.AKTIVNOST: MATERIJALNI RASHODI – A280102

1.3.AKTIVNOST: ULAGANJE U OPREMU – A280103

1.4.AKTIVNOST:SANACIJA KAŠTELA - A280105

1.5. AKTIVNOST: UREĐENJE ARHIVSKOG PROSTORA – CIS – K280110

* 1. **AKTIVNOST: RASHODI ZA ZAPOSLENE – A280101**

**OBRAZLOŽENJE AKTIVNOSTI:**

Za 2025. programsku godinu predviđamo rashode za osamnaestero (18) zaposlenika koji će raditi na realizaciji planiranih programa. U navedeni broj zaposlenika uključeno je i zapošljavanje jednog kustosa te kustosa pripravnika. U financiranju rashoda za zaposlene, pored osnivača, sudjeluje i PPMI-MSNI sredstvima po izvoru 4.7. Kalkulacije rashoda temelje se na pravima proizašlih iz Kolektivnog ugovora.

**1.2. AKTIVNOST: MATERIJALNI RASHODI – A280102**

**OBRAZLOŽENJE AKTIVNOSTI:**

Ova je aktivnost preduvjet za obavljanje svih drugih aktivnosti i realizaciju planiranih programa u jednoj proračunskoj godini. Kvalitetno planiranje ove aktivnosti vodi prema uspješnom funkcioniranju i cjelokupnom poslovanju Muzeja. To se odnosi na stručni muzeološki rad i djelovanje muzejskog informatičkog sustava, kao i na pomoćne poslove zaštite, čišćenja, usmjeravanja i kontrole posjetitelja, funkcioniranje novog sustava naplate, protuprovale, video nadzora i protupožarne zaštite. Rashodi ove aktivnosti iskazuju se kroz redovne režijske troškove, troškove povremenih nabavki i popravaka, troškove uredskog poslovanja, transporta i komunikacije, troškove održavanja svih objekata kojima Muzej upravlja, troškove najma prostora, nabavke opreme i informacijskog sustava, rashode vezane uz zaštitu muzejske građe.

**1.3. AKTIVNOST: ULAGANJE U OPREMU – K280103**

**OBRAZLOŽENJE AKTIVNOSTI:**

Kroz ovu se aktivnost planira nabava nove i nadogradnja postojeće komunikacijske opreme, opreme za održavanje i zaštitu, opremanje novih uredskih prostorija koje Muzej unajmljuje kako za omogućavanje uredskog poslovanja tako i za arhivske i manipulativne svrhe.

**1.4. AKTIVNOST: SANACIJA KAŠTELA – K280105**

**OBRAZLOŽENJE AKTIVNOSTI:**

Muzej kontinuirano provodi konzervatorsko-restauratorske radove sanacije i zaštite na objektu u kojemu je smješten a to je mletačka barokna utvrda – Kaštel iz 17. stoljeća. Po dovršetku sanacije južnog prilaza bastionima utvrde, zamjeni punkta biljetarnice na ulazu u Kaštel te izrade arhitektonskog projekta sanacije vanjskog plašta zidina utvrde, u 2025. se planira nastavak pripreme nabave radova na sanaciji vanjskog plašta zidina utvrde (projektna dokumentacija) te redovno održavanje utvrde kaštela.

**1.5. AKTIVNOST: UREĐENJE ARHIVSKOG PROSTORA – CIS – K280110**

**OBRAZLOŽENJE AKTIVNOSTI:**

U prostoru nekadašnjeg Centralnog intendantskog skladišta, Muzej je od osnivača dobio na korištenje dva prostora od kojih je novoga potrebno urediti i prilagoditi za potrebe muzejske čuvaonice.

1. **NAZIV PROGRAMA:**

**OTKUP MUZEJSKE GRAĐE *2802***

**SAŽETAK DJELOKRUGA RADA:**

Povijesni i pomorski muzej Istre – Museo storico e navale dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara. Fundus muzeja sastoji se od sedamnaest zbirki od kojih njih devet ima dodijeljen status kulturnog dobra RH. Muzej obogaćuje svoj fundus putem redovnih posjeta specijaliziranim sajmovima antikviteta i umjetnina, suradnjom s brojnim kolekcionarima i antikvarima u zemlji i inozemstvu te donacijama fizičkih i pravnih osoba. Muzejska se građa obrađuje te preventivno i trajno zaštićuje te posredno i neposredno predstavlja javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

* 1. **AKTIVNOST: OTKUP MUZEJSKE GRAĐE PPM – K280202**

**OBRAZLOŽENJE AKTIVNOSTI:**

Muzej kontinuirano obogaćuje svoj fundus pa tako nastavlja i u narednim proračunskim razdobljima. Vrijednost i količina planiranog i nabavljenog ovisi o stanju na tržištu umjetnina te planiranim raspoloživim sredstvima financijskog plana.

1. **NAZIV PROGRAMA:**

**PROGRAM JAVNIH POTREBA U KULTURI – *2804***

**SAŽETAK DJELOKRUGA RADA:**

Povijesni i pomorski muzej Istre – Museo storico e navale dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom i digitalizacijom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi i drugih javnih programa i manifestacija, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava i publikacija.

3.1.AKTIVNOST: UMJETNIČKA BAŠTINA ISTARSKE CRKVE – A280414

3.2.AKTIVNOST: GOSTUJUĆE IZLOŽBE – A280426

3.3.AKTIVNOST: NOĆ MUZEJA – A280430

3.4.AKTIVNOST: RESTAURACIJA MUZEJSKE GRAĐE – A280447

3.5.AKTIVNOST: DIGITALIZACIJA MUZEJSKE GRAĐE - A280448

3.6.AKTIVNOST: PROJEKT GRADITELJSKOG NASLJEĐA – A280449

3.7.AKTIVNOST: KUĆA FRESAKA U DRAGUĆU – A280493

3.8.AKTIVNOST: ISTRAPEDIA – A280499

**3.1. AKTIVNOST: UMJETNIČKA BAŠTINA ISTARSKE CRKVE – A280414**

**OBRAZLOŽENJE AKTIVNOSTI:**

U okviru djelatnosti Kuće fresaka u Draguću provodi se i aktivnost koja se odnosi na projekt Umjetničke baštine istarske crkve. Projekt je preuzet od Istarske kulturne agencije a odnosi se na izdavački projekt edicija koje tematiziraju istarsku sakralnu baštinu. U sklopu ovog izdavačkog programa, planiramo kroz 7 publikacija predstaviti kompletnu istarsku sakralnu baštinu. Do sada su izdane tri edicije Kiparstvo I i II te Slikarstvo I dok je u pripremi Arhitektura IV.

**3.2. AKTIVNOST: GOSTUJUĆE IZLOŽBE – A280426**

**OBRAZLOŽENJE AKTIVNOSTI:**

Muzej je kontinuirano dio međumuzejske i međuinstitucionalne suradnje kojom se razmjenjuju iskustva s drugim ustanovama čime se stječu nove korisne spoznaje te javnosti prezentira povijesna baština i dostignuća drugih regija.

**3.3. AKTIVNOST: NOĆ MUZEJA – A280430**

**OBRAZLOŽENJE AKTIVNOSTI:**

PPMI-MSNI kontinuirano sudjeluje u program Hrvatskog muzejskog društva pa će tako i u narednim razdobljima. Uključenošću u nacionalni muzejski program zadovoljavaju se potrebe lokalne sredine za uključivanjem u muzejske edukativne i zabavne sadržaje.

**3.4. AKTIVNOST: RESTAURACIJA MUZEJSKE GRAĐE – A280447**

**OBRAZLOŽENJE AKTIVNOSTI:**

PPMI-MSNI kao izvršavanje djelatnosti zaštite muzejske građe sukladno propisima struke, kontinuirano obavlja konzervatorsko restauratorske radove na oštećenim muzejskim predmetima. Većinom je to zaštita predmeta brodice *Luigi* koja je izložena u atriju muzeja te je sklona utjecaju atmosferskih prilika ali provode se i konzervatorsko restauratorski radovi zaštite i na drugim predmetima koji to zahtijevaju.

**3.5. AKTIVNOST: DIGITALIZACIJA MUZEJSKE GRAĐE – A280448**

**OBRAZLOŽENJE AKTIVNOSTI**:

Digitalizacija muzejske građe predstavlja efikasno sredstvo njezine zaštite. Naime, kada su predmeti stručno i kvalitetno digitalizirani, smanjuje se potreba za rukovanjem i manipulacijom njima u bilo koju svrhu, čime se predmeti preventivno štite.

**3.6. AKTIVNOST: PROJEKT GRADITELJSKOG NASLJEĐA – A280449**

**OBRAZLOŽENJE AKTIVNOSTI:**

Izdavačko - izložbeni projekt Graditeljsko nasljeđe Pule 1813.-1918. predstavlja sveobuhvatni pregled svi aspekata graditeljsko nasljeđa grada u periodu Habsburške odnosno Austro-Ugarske Monarhije od početka austrijske uprave do kraja I. Svjetskog rata koji se planira prikazati kroz izdanje deset edicija projekta. Do sada su izdane dvije edicije i to *Prostorni razvitak Pule 1813.-1918. i Građevine komunalnog sustava Pule 1813.-1918.* a u pripremi je treće izdanje *Vile i Višestambena arhitektura*

**3.7. AKTIVNOST: KUĆA FRESAKA U DRAGUĆU – A280493**

**OBRAZLOŽENJE AKTIVNOSTI:**

Kuća fresaka u Draguću predstavlja referentnu točku valorizacije i popularizacije istarskih fresaka kao zanimljivog fenomena kulturno povijesne baštine Istre. Aktivnosti se odvijaju kroz izložbene i izdavačke projekte, pedagoško edukativne programe, organizacijom stručnih i popularnih skupova i predavanja te prikupljanjem stručnih i znanstvenih podataka o istarskim freskama.

**3.8. AKTIVNOST: ISTRAPEDIA – A280499**

**OBRAZLOŽENJE AKTIVNOSTI:**

Istrapedia je regionalna internetska enciklopedija koja se popunjava sadržajima vezanim uz istarsku povijest, kulturu, znanost i umjetnost.

Provedbene aktivnosti projekta *Istrapedia* odnose se na administraciju i upravljanje mrežnom stranicom, sadržajno uređivanje, uređivanje Facebook-profila, suradnju sa znanstvenicima raznih područja zastupljenih na stranici i svih ostalih potrebnih pratećih aktivnosti.

1. **NAZIV PROGRAMA:**

**PROGRAM JAVNIH POTREBA USTANOVA U KULTURI – *2806***

**SAŽETAK DJELOKRUGA RADA:**

Povijesni i pomorski muzej Istre – Museo storico e navale dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom, istraživanjem muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi i drugih javnih programa i manifestacija, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava i publikacija.

4.1.AKTIVNOST: GODIŠNJI IZLOŽBENI PROGRAM – A280601

4.2.AKTIVNOST: MANIFESTACIJE – A280603

4.3.AKTIVNOST: IZDAVANJE PUBLIKACIJA – A280604

4.4.AKTIVNOST: KUĆA ISTARSKIH KAŠTELA U MOMJANU – A280609

**4.1. AKTIVNOST: GODIŠNJI IZLOŽBENI PROGRAM – A280601**

**OBRAZLOŽENJE AKTIVNOSTI**:

Kroz realizaciju izložbenih programa muzej predstavlja javnosti vrijednu kulturno povijesnu građu koju čuva i stručno obrađuje. U svakoj programskoj godini nastojimo realizirati barem jednu muzeološku izložbu u vlastitoj produkciji. U planskoj 2025. godini planira se postaviti izložba *K. u. K. KRIEGSHAFEN – Carska i kraljevska ratna luka Pula*.

**4.2. AKTIVNOST: MANIFESTACIJE – A280603**

**OBRAZLOŽENJE AKTIVNOSTI:**

PPMI-MSNI sudjeluje u manifestacijama od javnog značaja a time pridonosi samoj realizaciji manifestacija te se uključuje u interakciju sa zajednicom. Radi se o aktivnostima u sklopu adventskih događanja, Pulskog kulturnog ljeta i sl.

**4.3. AKTIVNOST: IZDAVANJE PUBLIKACIJA – A280604**

**OBRAZLOŽENJE AKTIVNOSTI:**

Izdavanje muzejskih publikacija, u vidu obavijesnih tiskovina, stručnih kataloga izložbi ili zbirki, ili drugih stručnih ili znanstvenih izdanja, aktivnost je koja zaokružuje proces stručnog rada na nekom muzejskom projektu i predstavlja Muzej prema publici. Po dovršetku pripremnih radnji, u 2025. 2026. godini planiraju se tiskati katalog izložbe Fort centar-*Utvrde*, knjiga *Pulska kruna*-Pomorska tvrđava Pula te *Zbornik radova* stručnog znanstvenog skupa Valvasor u Istri-333. godina od tiskanja Slava Vojvodine Kranjske.

**4.4. AKTIVNOST: KUĆA ISTARSKIH KAŠTELA U MOMJANU – A280609**

**OBRAZLOŽENJE AKTIVNOSTI:**

Kuća istarskih kaštela u Momjanu zamišljena je kao referentna točka za kulturno-povijesnu valorizaciju i izložbenu prezentaciju istarskih kaštela te za predstavljanje i afirmaciju lokalne zajednice Momjanštine, njezinih kulturnih i gospodarskih vrijednosti, predstavljanje produkata lokalnih proizvođača, prije svega vinara i njihove zaštićene lokalne vrijednosti – momjanskog muškata. U Kući se održavaju stručna i popularna predavanja i prezentacije. Pokazatelj uspješnosti: realizirani programi.

1. **NAZIV PROGRAMA:**

**EU PROJEKTI KOD PRORAČUNSKIH KORISNIKA U KULTURI – *9201***

**SAŽETAK DJELOKRUGA RADA:**

Povijesni i pomorski muzej Istre – Museo storico e navale dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava. Kao takva, osim djelovanja na lokalnoj razini, uključuje se i u međuregionalnu te međunarodnu suradnju sa zajedničkim ciljem prezentacije kulturno turističkog proizvoda kroz prikaz kulturne baštine.

**5.1.AKTIVNOST: TERRA GOTHICA INCOGNITA – T920109**

**OBRAZLOŽENJE AKTIVNOSTI:**

PPMI-MSNI se kao partner uključio u projekt *Terra Gothica Incognita* Interreg Slovenija-Hrvatska 2021-2027. Nositelj projekta je Grad Kastav a PPMI-MSNI je jedan od pet partnera na projektu. Projekt je započeo u rujnu 2024. a traje 30 mjeseci. Cilj samog projekta je očuvanje i zaštita kulturne baštine, stvaranje prepoznatljive turističke destinacije, povećanje broja turista na manje atraktivnim povijesnim lokacijama, suradnja s lokalnim dionicima te cjelokupno poboljšanje kvalitete života u prekograničnom području. Naše aktivnosti će e odvijati u smislu istraživanja, 3 D skeniranja i dokumentiranje zanimljivih povijesnih lokaliteta, provođenja radionica izrade fresaka, priprema tri manje i jedne velike izložbe, organizacija znanstvenog skupa i tiskanja Zbornika radova po istome.

1. **NAZIV PROGRAMA:**

**PROGRAM OBILJEŽAVANJE ZNAČAJNIH OBLJETNICA – *2702***

**SAŽETAK DJELOKRUGA RADA:**

Povijesni i pomorski muzej Istre – Museo storico e navale dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

**6.1.AKTIVNOST: OBILJEŽAVANJE ZNAČAJNIH OBLJETNICA – A270210**

**OBRAZLOŽENJE AKTIVNOSTI:**

PPMI-MSNI kontinuirano sudjeluje u obilježavanju važnih povijesnih događaja. Tako npr., organizacijom izložbe ili nekog drugog javnog događanja, redovito sudjeluje u programima Dana Istarske županije, što je vezano uz obilježavanje povijesnih Pazinskih odluka o priključenju Istre Hrvatskoj. U 2025. godini planira se i prigodno obilježiti obljetnica 70 godina PPMI-MSNI.

1. **NAZIV PROGRAMA:**

**SUFINANCIRANJE DJELATNOSTI IZ OSTALIH PRORAČUNA *2809***

**SAŽETAK DJELOKRUGA RADA:**

Povijesni i pomorski muzej Istre – Museo storico e navale dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

* 1. **RASHODI ZA ZAPOSLENE-GRAD PULA - 280901**

**OBRAZLOŽENJE AKTIVNOSTI:**

Budući da PPMI-MSNI u svom fundusu pohranjuje veliki dio građe koji se odnosi na Grad Pulu a i programi koji se realiziraju u sklopu djelatnosti muzeja tematski se najčešće odnose na Pulu, Grad Pula kontinuirano sudjeluje u sufinanciranju rada jednog stručnog djelatnika koji radi na obradi, zaštiti i prezentaciji muzejske građe.